

20.16.01. Szociális alap és szakosított ellátások, 
módszertani feladatok támogatása                                      
ÁHT: 271256            
 
       Ügyiratszám 29500/2011-SZOCSZOLG

Támogatási szerződés

	amelyet egyrészről 
	a Nemzeti Erőforrás Minisztérium

	
	székhely: 1055 Budapest, Szalay u. 10-14.

	
	képviselő: Soltész Miklós

Szociális, család- és ifjúságügyért felelős Államtitkár

	
	mint Támogató,

	
	

	másrészről 
 
	név: Fővárosi Önkormányzat

	
	székhely: 1052 Budapest Városház u. 9-11.

	
	képviselő: Tarlós István főpolgármester

	
	cégjegyzékszám/nyilvántart. szám: 

	
	adószám: 1 5490012-2-41
statisztikai számjel: 15735636-8411-321-01
számlavezető neve: Magyar Államkincstár

	
	számla száma: 11784009-15490012

	
	mint Kedvezményezett


kötöttek a mai napon, az alábbi feltételekkel:
1. A támogatás nyújtásának előzményei, körülményei: 

A Magyar Köztársaság Kormánya a 1395/2011. (XI. 18.) Korm. határozattal 500.000.000 Ft, azaz ötszázmillió forint támogatást biztosított a Fővárosi Önkormányzat lebonyolításában megvalósuló Fűtött utca program kiadásaihoz. Mindezek alapján a Korm. határozat értelmében Támogató a jelen szerződésben meghatározott feltételek mellett anyagi támogatást nyújt a Kedvezményezett részére.

2. A szerződés tárgya: A fővárosi fűtött utca program (a továbbiakban: szakmai program) megvalósításához pénzügyi támogatás biztosítása. 
2.1. Kedvezményezett a szakmai programban illetve a költségtervben részletezettek szerint vállalja, hogy:
- 170 M Ft-ot a szakmai programban szereplő ingatlanok felújítására, korszerűsítésére fordít a működési engedély megszerzése, valamint a működés megkezdése érdekében.

- 330 M Ft-ot a fűtött utca program működtetésre fordít.
(továbbiakban együtt: szakmai feladat).
2.2. A Kedvezményezett kijelenti, hogy 

- a támogatási dokumentációban foglalt adatok, és dokumentumok teljes körűek, valódiak és hitelesek;

- a szakmai feladat tárgyában támogatási igényt máshol nem nyújtott be ezzel egyidejűleg, illetőleg korábban.
2.3. Szerződő felek jelen szerződést Kedvezményezettnek a szakmai feladat teljesítése során felmerülő költségei 3.1. pont szerinti mértékű, 100 %-os intenzitású támogatása tárgyában kötik.

3. A támogatás összege, forrása:

3.1. A támogatás összege: 500.000.000,- Ft, azaz ötszázmillió forint, az alábbi, kiemelt előirányzatok szerinti bontásban:
	Szakfeladat száma
	Egyéb működési célú  kiadások
(KTK 173)
	Egyéb intézményi felhalmozási kiadások
(KTK 283)
	Összesen

	879042 Hajléktalanok bentlakásos szociális ellátásának komplex támogatása:
	330.000 E Ft
	170.000 E Ft
	500.000 E Ft

	Összesen
	330.000 E Ft
	170.000 E Ft
	500.000 E Ft


3.2. A támogatás forrása: a Magyar Köztársaság 2011. évi költségvetéséről szóló 2010. évi CLXIX. törvény 1. sz. melléklete szerinti, XX. NEFMI fejezet, 20. cím, 16. alcím, 01. jogcímcsoport „Szociális alap és szakosított ellátások” elnevezésű fejezeti kezelésű előirányzata (1. részfeladata), nem feladatfinanszírozási körbe tartozó előirányzat.
3.3. A támogatás forrásának Áht. azonosító száma: 271256
3.4. A támogatás összege tartalmazza az általános forgalmi adót.
3.5. A Kedvezményezett a jelen szerződés aláírásával nyilatkozik arról, hogy a jelen szerződés 2. pontja szerinti cél tekintetében adólevonási jog nem illeti meg, és az adóterhet másra nem hárítja át. 
4. A támogatás folyósítása:

4.1. A Támogató a támogatás összegét két részletben utalja át a Kedvezményezett adatai között rögzített számlájára. 

A Támogató a támogatás összegéből 250 000 E Ft-ot, azaz kettőszázötven millió forintot a jelen szerződés aláírásától számított 30 napon belül egy összegben, míg 250 000 E Ft-ot, azaz kettőszázötven millió forintot az előzőleg folyósított támogatásrészlet felhasználásáról benyújtott szakmai részbeszámoló és pénzügyi részelszámolás elfogadását követő 30 napon belül utalja át a Kedvezményezett adatai között rögzített számlájára.

4.2. A Kedvezményezett tudomásul veszi, hogy az általa megadott bankszámlára átutalt összegért feltétel nélkül és teljes mértékben objektív felelősséggel tartozik függetlenül attól, hogy ki a számlatulajdonos. 

5. A támogatás felhasználásának szabályai:

5.1. A Kedvezményezett tudomásul veszi, hogy a támogatást kizárólag a jelen szerződésben meghatározott célra, a jelen szerződés 1. számú mellékleteként csatolt költségtervben meghatározott tételek szerinti bontásban, valamint a 2. sz. mellékletként csatolt szakmai programban meghatározottak szerint használhatja fel. A Kedvezményezett kizárólag a támogatás felhasználásának időtartama alatt felmerült és a cél megvalósításához szorosan és közvetlenül kapcsolódó költségeket számolhatja el.
5.2. A támogatás felhasználása során a Kedvezményezett a költségterv egyes költségvetési sorain rögzített összegtől lefelé korlátlan mértékben eltérhet. A Kedvezményezett a jelen szerződésben a támogatás felhasználásra meghatározott véghatáridőig a Támogatóhoz benyújtott - indokolt írásbeli nyilatkozata alapján a költségterv fősorain (fősornak tekintendő: a költségterv 1. - 7. , C. - D., illetve a dologi kiadások 1.-7. részletező sorain) rögzített összegek az érintett soron tervezett összeg legfeljebb 10 %-ával léphetők túl (a költségterv más fősorainak megtakarítása terhére, a támogatás főösszegén belül). Az eltéréseket a Szociális és Gyermekjóléti Szolgáltatások Főosztály vezetője (vagy a kötelezettségvállaló) Kedvezményezett részletes indoklása alapján elfogadja vagy elutasítja. A Kedvezményezett tudomásul veszi, hogy az e mértéket meghaladó eltérésre csak a jelen szerződés mindkét fél általi módosítás útján van lehetőség a jelen szerződés 9.5. pontjának figyelembevételével.

5.3. A támogatás felhasználásának

	kezdő időpontja:
	2011. november 1.

	véghatárideje: 
	2012. június 30.


5.4. A Kedvezményezett a támogatott tevékenység megvalósításába a alább felsorolt közreműködőkön túl csak a Támogató előzetes írásbeli engedélyével vonhat be közreműködőket. A támogatott tevékenység megvalósításába bevont közreműködők a jelen szerződés 1. számú mellékletében meghatározott tevékenységeket valósítják meg.
A támogatott tevékenység megvalósításában részt vevő közreműködők:

Budapesti Módszertani Szociális Központ és Intézményei

Budapest Főváros Vagyonkezelő Központ Zrt.

Magyar Máltai Szeretetszolgálat Egyesület

5.5. A felek a jelen szerződés teljesítése érdekében kapcsolattartó személyeket neveznek meg:

a Támogató részéről: 
Korom Csaba szolgáltatási referens, 
tel.: 795-3152, korom.csaba.gabor@nefmi.gov.hu


a Kedvezményezett részéről:

Egészségügyi és Szociálpolitikai Főosztály


Skultéti József, osztályvezető és szakmai főtanácsadó;, tel.:  +36-1-999-9051; 

e-mail: skulteti@budapest.hu
6. A támogatás felhasználásának ellenőrzése, beszámolási kötelezettség:

6.1. A támogatási igény jogosultságát és a támogatás felhasználását a Támogató a felhasználás kezdő időpontjától a beszámoló benyújtására a jelen szerződésben rögzített határidőt követő 5 év elteltéig, bármikor, bárhol ellenőrizheti. 

6.2. A Kedvezményezett köteles a támogatási összeget elkülönítetten kezelni és a támogatási összeg felhasználására nézve elkülönített számviteli nyilvántartást vezetni, illetőleg a felhasználást dokumentáló számlákat, bizonylatokat, egyéb okiratokat a Támogató vagy egyéb ellenőrzésre jogosult szervek által ellenőrizhető módon kezelni és nyilvántartani, valamint a beszámoló benyújtására a jelen szerződésben rögzített határidőtől számított 5 évig megfelelően megőrizni. A Kedvezményezett ezen túl is köteles minden, az ellenőrzéshez szükséges felvilágosítást és egyéb segítséget megadni.
6.3. A Kedvezményezett a támogatás felhasználásáról legkésőbb 2012. augusztus 29-ig köteles szakmai végbeszámolót és pénzügyi végelszámolást készíteni és átadni a Támogató szakmailag illetékes főosztálya (Szociális és Gyermekjóléti Szolgáltatások Főosztály) részére. 
A Támogató részéről a szakmai beszámoló és pénzügyi elszámolás elfogadására valamint a teljesítés igazolásra a Szociális és Gyermekjóléti Szolgáltatások Főosztályának vezetője jogosult.
6.4. A beszámolónak és az elszámolásnak a következőket kell tartalmaznia:

a) Szakmai beszámoló: szakmai értékelés a támogatás céljának megvalósulásáról,

b) Az 54/2011. (IX.1.) NEFMI rendelet 9. § (3) szerint az elszámoláshoz csatolni kell a könyvelés bizonylatai alapján kitöltött, a feltüntetett adatok valódiságát, az eredeti bizonylatokkal való egyezőségét és az eredeti bizonylatok záradékolásának megtörténtét tanúsító, könyvvizsgáló által kiadott igazolással rendelkező számlaösszesítőt. 
6.5. A Kedvezményezett a beszámolót és az elszámolást úgy köteles elkészíteni, hogy az alkalmas legyen a támogatás felhasználásának részletes ellenőrzésére. A Támogató a beszámolót és az elszámolást a beérkezést követő 60 napon belül megvizsgálja, és dönt annak elfogadásáról, illetve elutasításáról. A Támogató döntéséről és az esetleg jogosulatlanul igénybe vett támogatás visszafizetésének kötelezettségéről 5 napon belül írásban értesíti a Kedvezményezettet. Ha a Kedvezményezett a beszámolásra, elszámolásra vonatkozó kötelezettségét határidőre nem teljesíti, vagy a határidőben benyújtott beszámoló, elszámolás tartalma nem megfelelő, úgy a Támogató határidő megjelölésével írásban felszólítja a Kedvezményezettet a hiány pótlására, vagy a beszámoló, elszámolás egyéb módon történő korrekciójára. A beszámoló, elszámolás elfogadására fent rögzített határidő ez esetben egy alkalommal legfeljebb 20 nappal meghosszabbítható. A felek rögzítik, hogy a pótlás, korrekció elmulasztása lehetetlenné teszi annak megállapítását, hogy a támogatást a Kedvezményezett rendeltetésszerűen használta-e fel. A Kedvezményezett tudomásul veszi, hogy mindaddig, amíg a jelen szerződésben foglaltak szerint, teljes körűen el nem számolt a támogatás összegével, azonos célra újabb vagy további támogatásban nem részesíthető.
6.6. A Kedvezményezett a jelen szerződés aláírásával nyilatkozik arról, hogy a jelen szerződésben meghatározott elszámolás alapjául szolgáló dokumentumok az alábbi címen találhatóak meg: 

7. A Támogató elállási, felmondási joga, a támogatás visszafizetése:

7.1. A Támogató a jelen szerződéstől való elállásra vagy a szerződés azonnali hatályú felmondására jogosult, ha:

a) a Kedvezményezett jogosulatlanul vette igénybe a támogatást, vagy 

b) a jelen szerződésben a megvalósításra meghatározott kezdő időponttól számított három hónapon belül a támogatott tevékenység nem kezdődik meg, vagy a Kedvezményezett a támogatás igénybevételét neki felróható okból nem kezdeményezi, és késedelmét ezen idő alatt írásban sem menti ki, vagy
c) a Kedvezményezett a támogatásról szóló döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett a támogatási igény benyújtásakor, vagy

d) olyan körülmény merül fel, vagy jut a Támogató tudomására, amely alapján az államháztartás működési rendjéről szóló 292/2009. (XII. 19.) Korm. rendelet 114. § (1) bekezdésében foglaltak szerint nem köthető támogatási szerződés, vagy
e) a támogatott feladat megvalósítása meghiúsul, tartós akadályba ütközik, vagy a jelen szerződésben foglalt ütemezéshez képest jelentős késedelmet szenved, vagy 

f) a Kedvezményezett neki felróható okból megszegi a jelen szerződésből, illetve az azzal kapcsolatos jogszabályokból eredő kötelezettségeit, így különösen nem tesz eleget ellenőrzéstűrési kötelezettségének, és ennek következtében a támogatott tevékenység szabályszerű megvalósítását nem lehet ellenőrizni, vagy

g) a Kedvezményezett a jelen szerződésben meghatározott vagy a szerződés megkötésének feltételeként jogszabály által előírt nyilatkozatok bármelyikét visszavonja, vagy

h) a Kedvezményezett a jelen szerződésben meghatározott beszámoló, elszámolás benyújtásának határidejét elmulasztotta, vagy a beszámolót, elszámolást annak nem megfelelő teljesítése miatt a Támogató nem fogadta el, vagy
i) a Kedvezményezett részéről vagy a Kedvezményezettre tekintettel harmadik személy részéről nyújtott biztosíték megszűnik, megsemmisül, vagy értéke egyébként számottevően csökken, és a Kedvezményezett megfelelő új biztosíték, vagy az értékcsökkenésnek megfelelő további biztosíték nyújtásáról a Támogató által megszabott határidőn belül nem intézkedik, vagy

j) a Kedvezményezett a támogatási igény benyújtásának és a jelen szerződés megkötésének időpontja közötti időszakban nem felelt meg az államháztartásról szóló 1992. évi XXXVIII. törvény (a továbbiakban: Áht.) 15. §-ában meghatározott rendezett munkaügyi kapcsolatok követelményének, vagy
k) a Kedvezményezett a Támogató által előírt biztosítékot a Támogató által megjelölt határidőig nem vagy nem megfelelően nyújtotta be.
7.2. Ha a Kedvezményezett olyan nyilatkozatot tesz, vagy a Támogató olyan körülményről szerez tudomást, amely a jelen szerződés felmondását, illetve az attól való elállást megalapozza, a Támogató felfüggeszti a támogatás folyósítását, és erről a Kedvezményezettet írásban tájékoztatja.

7.3. Ha a Támogató a jelen szerződéstől eláll, a Kedvezményezett az addig részére folyósított támogatás összegét - a Polgári Törvénykönyvben meghatározott kamatnak megfelelő kamattal növelt mértékben – köteles a Támogató által meghatározott (10032000-01220328-50000005 számú) számlára a szerződésszám és az ÁHT azonosító megjelölésével 15 napon belül visszafizetni. A kamatszámítás kezdő időpontja a támogatás folyósításának első napja, utolsó napja a visszafizetési kötelezettség teljesítésének napja. Ha a Támogató a jelen szerződést felmondja, a Kedvezményezett az addig folyósított támogatásból a jogosulatlanul igénybe vett támogatás összegét - a Polgári Törvénykönyvben meghatározott kamatnak megfelelő kamattal növelt mértékben - köteles a Támogató által meghatározott (10032000-01220328-50000005 számú) számlára a szerződésszám és az ÁHT azonosító megjelölésével 15 napon belül visszafizetni. A kamatszámítás kezdő időpontja a támogatás jogosulatlan felhasználásának kezdő napja, utolsó napja a visszafizetési kötelezettség teljesítésének napja.

7.4. A Támogató a jelen szerződéstől részben is elállhat, illetve azt részben is felmondhatja. A Támogató az elállás, felmondás során figyelembe veszi különösen az eltelt időt, a megvalósult feladat mértékét és a Kedvezményezett magatartásának felróhatóságát. 

7.5. A Kedvezményezett tudomásul veszi, hogy az államháztartásról szóló 1992. évi XXXVIII. törvény 122/A. § (1) bekezdésében meghatározott okból a támogatásokra való jogosultságból, a 122/A. § (2) bekezdésében meghatározott okból a jelen szerződésben meghatározott támogatással érintett előirányzatok rendszeréből az ott meghatározott módon és időre kizárható.
7.6. Amennyiben a támogatásból fel nem használt összeg maradt vissza, úgy azt a Kedvezményezett az elszámolási határidőt követő 15 napon belül köteles visszafizetni a Támogató részére a Támogató által meghatározott (10032000-01220328-50000005 számú) számlára, a szerződésszám és az ÁHT azonosító megjelölésével.
7.7. A Kedvezményezett tudomásul veszi, hogy amennyiben a jelen szerződésben adott nyilatkozata ellenére a támogatás felhasználása során a fizetendő adójából rá áthárított vagy az általa megállapított adót levonta, vagy a keletkező adóterhet másra áthárította, a levonásba helyezett vagy áthárított és a Támogató által is támogatott általános forgalmi adó összegének megfelelő támogatást köteles a Támogató részére a Támogató által meghatározott (10032000-01220328-50000005 számú) számlára, a szerződésszám és az ÁHT azonosító megjelölésével 15 napon belül visszafizetni a Polgári Törvénykönyvben meghatározott kamatnak megfelelő kamattal növelt mértékben. A kamatszámítás kezdő időpontja a támogatás jogosulatlan felhasználásának kezdő napja, utolsó napja a visszafizetési kötelezettség teljesítésének napja.
7.8. A Kedvezményezett tudomásul veszi, hogy amennyiben a támogatott tevékenység összköltsége – a záróbeszámoló és végelszámolás elfogadása alapján – csökken a jelen szerződés 2. számú mellékleteként csatolt költségtervben foglaltakhoz képest, a támogatás összegét a Támogató egyoldalú írásbeli nyilatkozattal csökkenti az összköltség csökkenésének arányában, több támogatási forrás esetén az eredeti támogatási arányoknak megfelelően. A Kedvezményezett tudomásul veszi, hogy a Támogató fenti nyilatkozata a jelen szerződés módosításának minősül. Amennyiben a támogatás összegének csökkentése érinti a Kedvezményezett részére a jelen szerződés alapján folyósított támogatást, a Kedvezményezett köteles a csökkentéssel érintett támogatásrészt a Támogató által meghatározott (10032000-01220328-50000005 számú) számlára, a szerződésszám és az ÁHT azonosító megjelölésével 15 munkanapon belül visszafizetni. 
7.9. Amennyiben a Kedvezményezett a jelen szerződésben meghatározott visszafizetési kötelezettsége teljesítésével késedelembe esik, köteles a késedelem idejére a Polgári Törvénykönyvben meghatározott késedelmi kamatot fizetni.
8. Biztosítékok:

8.1. Amennyiben a Kedvezményezett határidőn belül nem teljesíti a támogatás visszafizetésére a jelen szerződésben meghatározott kötelezettségét, a visszafizetési kötelezettség érvényesítése a 9.1. pontban meghatározott felhatalmazás útján beszedési megbízással történik. A Kedvezményezett kijelenti, hogy a bejelentetteken kívül további bankszámlája nincs; ezzel összefüggésben kötelezettséget vállal arra, hogy ha új bankszámlát nyit, azt 8 napon belül bejelenti a Támogatónak, egyúttal csatolja az új bankszámlára vonatkozó – a 9.1. pontban meghatározott tartalmú - beszedési megbízás benyújtására szóló felhatalmazást, és egyidejűleg nyilatkozik a felhatalmazások érvényesítésének sorrendjéről.

8.2. A Kedvezményezett tudomásul veszi, hogy a támogatás összegéből elvégzett beruházást legkésőbb a beszámoló benyújtására a jelen szerződésben előírt határidőig a számvitelről szóló 2000. évi C. törvény szabályai szerint köteles aktiválni. A Kedvezményezett a beruházással létrehozott vagyont - amennyiben az a Kedvezményezett tulajdonába, illetve vagyonkezelésébe kerül - a beszámoló benyújtására a jelen szerződésben előírt határidőtől számított legalább 8 évig köteles a támogatás céljának megfelelően használni, és azt a beszámoló benyújtására a jelen szerződésben előírt határidőtől számított 8 éven belül csak a Támogató előzetes jóváhagyásával és a foglalkoztatási, illetve a szolgáltatási és az egyéb kötelezettségek átvállalásával, átruházásával idegenítheti el, adhatja bérbe vagy más használatába, illetve terhelheti meg. A Támogató a jóváhagyás feltételeként kikötheti, hogy a kötelezettségek átvállalásának biztosítása érdekében a beruházással létrehozott vagyon elidegenítése esetén az új tulajdonos a Kedvezményezett helyébe - részleges elidegenítés esetén a Kedvezményezett mellé -, bérbe vagy más módon történő használatba adás esetén - e jogviszony fennállásának idejére - a Kedvezményezett mellé a jelen szerződésbe lépjen be, vagy a kötelezettségek átvállalásáról egyoldalú nyilatkozatot tegyen. A Támogató előzetes jóváhagyásával a szolgáltatási és az egyéb kötelezettségek átvállalása nélkül is lehetséges az idő előtt elhasználódott vagy elavult vagyontárgyak pótlással együtt járó teljes vagy részleges elidegenítése vagy selejtezése.

8.3. Amennyiben a Kedvezményezett a támogatás teljes összegét vagy annak egy részét tárgyi eszköz beszerzésre, illetve egyéb beruházás megvalósítására fordítja, köteles a támogatás segítségével beszerzett, illetve bővített tárgyi eszközöket és a jelen szerződésben megjelölt céloknak megfelelően működtetni. A Kedvezményezett működtetési kötelezettsége körében a tárgyi eszközt saját költségén fenntartja, rendeltetésszerűen üzemelteti, és az adott tárgyi eszköz kezelésére vonatkozó szabályok szerint javíttatja, illetve folyamatos karbantartásáról gondoskodik. A Kedvezményezett az előzőeken túlmenően is köteles a tárgyi eszköz állagmegóvásáról és vagyoni szempontú védelméről folyamatosan gondoskodni.

9. Egyéb rendelkezések:

9.1. A felek rögzítik, hogy a Kedvezményezett a jelen szerződés aláírásáig a Támogató részére átadta az alábbi dokumentumokat, és a Kedvezményezett a jelen szerződés aláírásával nyilatkozik arról, hogy az e dokumentumokban, valamint a jelen szerződés megkötésének feltételeként jogszabály vagy a Támogató által meghatározott, a Kedvezményezett által benyújtott egyéb dokumentumokban, nyilatkozatokban foglaltak a jelen szerződés aláírásának időpontjában változatlanul fennállnak:
- adatlap a támogatás igényléséhez a Támogató által meghatározott formában;

- az államháztartás működési rendjéről szóló 292/2009 (XII.19.) Korm. rendelet 113. §-ban meghatározott nyilatkozatok a Támogató által meghatározott formában;
- a Kedvezményezett képviselőjének közjegyző által hitelesített aláírási címpéldánya vagy a Kedvezményezett képviselőjének ügyvéd által ellenjegyzett aláírás mintája;

- a Kedvezményezett képviselőjének aláírási jogosultságát igazoló okirat;

- a Kedvezményezett számlavezető pénzintézete által ellenjegyzett, a jelen szerződés 6.1. pontjában meghatározott ellenőrzési véghatáridővel megegyező határidőig a Támogató javára szóló, valamennyi – jogszabály alapján beszedési megbízással megterhelhető – fizetési számlájára vonatkozó, csak a Támogató írásbeli hozzájárulásával visszavonható, beszedési megbízásra felhatalmazó nyilatkozata pénzügyi fedezethiány miatt nem teljesíthető fizetési megbízás esetére a követelés legalább harmincöt napra való sorba állítására vonatkozó rendelkezéssel együtt; amennyiben a Kedvezményezett több bankszámlával rendelkezik, egyidejűleg nyilatkozik a felhatalmazások érvényesítésének sorrendjéről.
9.2. A Kedvezményezett a jelen szerződés aláírásával

a) nyilatkozik arról, hogy a támogatási igényben foglalt adatok, információk és dokumentumok teljes körűek, valódiak és hitelesek;

b) nyilatkozik arról, hogy nem áll a megszüntetésére irányuló, jogszabályban meghatározott eljárás, vagy adósságrendezési eljárás nincs folyamatban;

c) nyilatkozik arról, hogy a jelen szerződés aláírásának időpontjában nincs lejárt esedékességű, meg nem fizetett köztartozása, és tudomásul veszi, hogy adóazonosító számát a Magyar Államkincstár és a Támogató felhasználják a köztartozás bekövetkezése tényének és összegének megismeréséhez, illetve a lejárt köztartozások teljesítése érdekében;

d) tudomásul veszi, hogy lejárt esedékességű, meg nem fizetett köztartozás esetén az esedékes támogatásból a Kedvezményezettet terhelő köztartozás összege visszatartásra és a köztartozás jogosultjának átutalásra kerül, ez azonban nem érinti a Kedvezményezett jelen szerződésben vállalt kötelezettségeit;

e) hozzájárul ahhoz, hogy a Magyar Államkincstár által működtetett monitoring rendszerben nyilvántartott adataihoz – azok konstrukciós forrásainak elhelyezkedésétől függetlenül - a jogszabályban meghatározott jogosultak, a Támogató, az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, a Nemzetgazdasági Minisztérium és a csekély összegű támogatások nyilvántartásában érintett szervek hozzáférjenek;

f) tudomásul veszi, hogy a támogatási igény szabályszerűségét és a támogatás rendeltetésszerű felhasználását a Támogató és a jogszabályban meghatározott egyéb szervek ellenőrizhetik;

g) tudomásul veszi, hogy a támogatás Kedvezményezettjének nevére, a támogatás céljára, összegére, továbbá a támogatási program megvalósítási helyére vonatkozó adatok nyilvánosságra hozhatók;

h) nyilatkozik arról, hogy megfelel az Áht. 15. §-ában a rendezett munkaügyi kapcsolatok vonatkozásában meghatározott feltételeknek, valamint az Áht. 15. § (12) bekezdése szerint vizsgálandó jogi személy, jogi személyiség nélküli szervezet adatait rendelkezésre bocsátja.
9.3. Amennyiben

a) a jelen szerződésben a megvalósításra meghatározott kezdő időponttól számított három hónapon belül a támogatott tevékenység nem kezdődik meg, vagy a Kedvezményezett a támogatás igénybevételét neki felróható okból nem kezdeményezi;

b) olyan körülmény merül fel, amely alapján az államháztartás működési rendjéről szóló 292/2009. (XII. 19.) Korm. rendelet 114. § (1) bekezdése alapján nem köthető támogatási szerződés;

c) a Kedvezményezett a jelen szerződésben meghatározott vagy a szerződés megkötésének feltételeként jogszabály által előírt nyilatkozatok bármelyikét visszavonja;

d) a támogatott tevékenység megvalósítása meghiúsul, tartós akadályba ütközik, a jelen szerződésben foglalt ütemezéshez képest jelentős késedelmet szenved;

e) a támogatott tevékenység összköltsége csökken a jelen szerződés 2. számú mellékleteként csatolt költségtervben foglaltakhoz képest;

f) a Kedvezményezett adólevonási jogában változás következik be;

g) a Kedvezményezett adataiban, a jelen szerződés megkötésének feltételeként jogszabály vagy a Támogató által előírt, a Kedvezményezett által benyújtott nyilatkozatban, dokumentumban, a támogatás feltételeiben vagy a jelen szerződés teljesítésével összefüggő körülményben változás következik be,
h) az elszámolás alapjául szolgáló dokumentumok jelen szerződésben meghatározott fellelhetősége megváltozik
azt a Kedvezményezett a tudomására jutást követően 8 napon belül köteles írásban bejelenteni a Támogatónak.

9.4. A Támogató a 9.3. pontban meghatározott bejelentés alapján 30 napon belül megteszi a szükséges intézkedéseket.
9.5. Jelen szerződés módosítása a Felek közös akaratából – figyelembe véve a 7.8. pontban foglaltakat - kizárólag írásban történhet. A Kedvezményezettnek a szerződés-módosításra irányuló kérelmét írásban, részletes indokolással ellátva kell a Támogató részére előterjesztenie. Kedvezményezett kizárólag olyan indokkal kezdeményezhet szerződés-módosítást, amely a támogatás megítélésének körülményeit utólag nem változtatja meg. Szerződés-módosítás keretében sor kerülhet különösen a támogatási cél megvalósulását nem veszélyeztető határidő-módosítás, a feladat költségvetésének módosulása, valamint a Kedvezményezett adólevonási jogosultságában bekövetkezett változás miatt, amely módosítást a Kedvezményezett az eredeti vagy a korábban módosított támogatási szerződésben a támogatás felhasználására meghatározott véghatáridő leteltéig írásban kezdeményezheti. A támogatás felhasználásáról történő beszámolás határidejének módosítása szintén írásban kezdeményezhető az eredeti vagy a korábban módosított támogatási szerződésben meghatározott beszámolási határidő leteltéig. 

A Támogató jogosult a Kedvezményezett nem kellően megalapozott szerződés-módosítási kérelmét elutasítani. Amennyiben a módosítás szükségessége a Kedvezményezettnek felróható okból ered, úgy az eset összes körülményeit mérlegelve a Támogató jogosult választani a szerződés-módosítás és szerződésszegés esetén alkalmazható jogkövetkezmények (elállás) között. 

9.6. A felek rögzítik továbbá, hogy a jelen szerződéssel összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát törvény közérdekből elrendeli. A fentiektől eltérően azonban a Támogató nem hozhatja nyilvánosságra azokat az adatokat, amelyeknek megismerése a Kedvezményezett üzleti tevékenységének végzése szempontjából aránytalan sérelmet okozna - így különösen technológiai eljárásra, műszaki megoldásra, know-how-ra vonatkozó adatokat -, amennyiben azok nyilvánosságra hozatalát a Kedvezményezett a támogatás felhasználásáról történő beszámolással egyidejűleg kifejezetten és elkülönítetten megtiltotta. A Kedvezményezett tudomásul veszi, hogy a fenti tilalom nem vonatkozhat a 9.2. g) pont szerinti közzététel körébe eső adatokra.

9.7. A Kedvezményezett tudomásul veszi, hogy a támogatás felhasználása során – szükség szerint – megfelelően alkalmazni köteles a közbeszerzésekre vonatkozó jogszabályokat. Azt, hogy a Kedvezményezett eleget tett-e a közbeszerzési jogszabályoknak, a Támogató a közbeszerzésekről szóló 2003. évi CXXIX. törvény (a továbbiakban: Kbt.) 17/C. §-a alapján közzétett dokumentumokból ellenőrzi. A Kedvezményezett köteles – a közbeszerzési eljárás lezárását követő 30 napon belül, de legkésőbb a jelen szerződésben meghatározott beszámoló benyújtásával egyidejűleg – az ellenőrzéshez (az eljárás beazonosításához) szükséges adatokat a Támogató részére írásban szolgáltatni. A Kedvezményezett tudomásul veszi, hogy a fenti ellenőrzés során a Támogató bekérheti a Kedvezményezett vagy a Kedvezményezett által a támogatott tevékenység megvalósításába bevont közreműködő által folytatott közbeszerzési eljárás során a Kbt. 7. § (2) bekezdésében meghatározottak szerint keletkezett dokumentumokat. A Kedvezményezett köteles a Támogató által kért dokumentumokat a Támogató által megadott határidőig benyújtani. A Támogató továbbá jogosult a fenti dokumentumokat a helyszínen ellenőrizni.

9.8. A Kedvezményezett a támogatott feladat kivitelezése során – a média megjelenéseknél, rendezvényeken, kiadványokon, könyveken, az ezekkel kapcsolatos reklám és PR anyagokon - köteles a Támogató teljes nevének, valamint a támogatás tényének kifogástalan nyomdatechnikai kivitelezésben történő megjelentetésére, melynek további részleteiről – igény esetén - a felek a jelen szerződés aláírását követően külön szerződésben állapodhatnak meg. A Kedvezményezett a Támogató nevének feltüntetésére, illetve használatára kizárólag a jelen szerződés hatálya alatt jogosult. 
9.9. A felek a jelen szerződésből eredő esetleges jogvitáikat elsősorban tárgyalásos úton kötelesek rendezni.

9.10. A jelen szerződésben nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyv, az államháztartásról szóló 1992. évi XXXVIII. törvény, az államháztartás működési rendjéről szóló 292/2009. (XII. 19.) Korm. rendelet – az irányadók.

A felek a jelen, 10 oldalból álló szerződést elolvasták, megértették, majd, mint akaratukkal mindenben megegyezőt jóváhagyólag írták alá.

A szerződés 5 db eredeti, egymással teljes egészében megegyező példányban készült, amelyből 4 db a Támogatónál, 1 db a Kedvezményezettnél marad.

